Številka: 4780-8/2022

**Ministrstvo za delo, družino, socialne zadeve in enake možnosti**

Datum: 8. 9. 2022

Zadeva: Namera o sklenitvi neposredne kupoprodajne pogodbe za osebni avtomobil – Renault Clio 1.2, letnik 1999

Ministrstvo za delo, družino, socialne zadeve in enake možnosti, na podlagi 78. in 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), objavlja

NAMERO

o sklenitvi neposredne pogodbe za prodajo osebnega avtomobila znamke:

Renault Clio / 1.2, letnik 1999, kovinsko temno siva, bencinski motor 1149ccm, 43kW / število prevoženih kilometrov cca. 202.000 km, VIN: VF1CB0A0F19895292.

Avtomobil je odjavljen, stoji že cca. 2 leti na prostem, potrebna menjava akumulatorja. Avto je sicer dotrajan, slabše vzdrževan. Avto se ne da zaklenit, ključavnica v okvari.

Ministrstvo za delo, družino, socialne zadeve in enake možnosti ponudbe za nakup avtomobila sprejema do vključno 20 dni od dneva objave te namere pod številko zadeve 4780-8/2022.

Nepodpisane ponudbe in ponudbe prispele po roku za oddajo ponudb ne bodo upoštevane.

Pri pošiljanju ponudb po pošti upoštevajte spremenjene pogoje Pošte Slovenije o dostavi pisemskih pošiljk od 1.7.2021 dalje.

Ponudbena cena ne sme biti nižja od 70 EUR, pri čemer ponudbena cena predstavlja končni znesek kupnine.

V kolikor bo v roku prispelo več ponudb, se bodo z zainteresiranimi ponudniki osebami opravila dodatna pogajanja o ceni. V primeru dveh ali več ponudb z enakim zneskom se bodo ravno tako izvedla dodatna pogajanja. Pogodba bo sklenjena s ponudnikom, ki bo ponudil najvišji znesek.

Ministrstvo za delo, družino, socialne zadeve in enake možnosti si pridružuje pravico, da lahko do sklenitve pravnega posla, brez odškodninske odgovornosti odstopi od pogajanj o ceni.

Vse morebitne stroške pri prenosu lastništva plača kupec. Plačilo kupnine je 8 dni po podpisu pogodbe. Plačilo celotne kupnine v roku je bistvena sestavina pravnega posla.

Če izbrani ponudnik ne bo podpisal pogodbe v roku 5 delovnih dni po pozivu in če ne bo plačal kupnine v roku 8 dni po podpisu pogodbe z obeh strani, lahko Ministrstvo za delo, družino, socialne zadeve in enake možnosti pozove k sklenitvi pogodbe naslednjega ponudnika, k je ponudil najvišjo ceno.

Avtomobil se prodaja po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane.

Lokacija avtomobila je na Partizanski cesti, 4260 **Bled.**

Ponudbo lahko oddate po navadni pošti na naslov ministrstva Štukljeva cesta 44 ali po elektronski pošti - [gp.mddsz@gov.si](mailto:gp.mddsz@gov.si), pod št. zadeve 4780-8/2022.

V skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe GDPR in predpisi o varstvu osebnih podatkov.

* Priloga 1 - ponudba za Renault Clio 1.2 , letnik 1999
* Priloga 2 - slike

Priloga 1

Št. zadeve: **4780-8/2022**

Ponudba za nakup osebnega avtomobila Renault Clio 1.2, letnik 1999

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka ali EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktni telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E – mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjava:

Izjavljam, da sem seznanjen(-a), da se bo pogodba sklenila na način videno-kupljeno.

Ponujam: \_\_\_\_\_\_\_\_\_\_\_\_\_\_\_\_\_\_ EUR

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priloga 2: - Renault Clio1.2, letnik 1999









